AJUDES PER A ACTIVITATS ACADÈMIQUES, CIENTÍFIQUES I DE DIVULGACIÓ - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/53448)
  + [Valencià](/va/acuerdo/53625)






Selector de idioma

Leer

* [Español](/es/acuerdo/53551)
* [Valencià](/va/acuerdo/53049)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





AJUDES PER A ACTIVITATS ACADÈMIQUES, CIENTÍFIQUES I DE DIVULGACIÓ[Butlletí Oficial Universitat d'Alacant](/ca/Publicacion)
==========================================================================================================================

Secretaria General

Butlletí Oficial Universitat d'Alacant





AJUDES PER A ACTIVITATS ACADÈMIQUES, CIENTÍFIQUES I DE DIVULGACIÓ

Data d'aprovació
:   06/11/2024

Data de publicació
:   07/11/2024

Òrgan competent
:   Facultat de Ciències

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/53664)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/53229)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/53182)
  + [Compartir acuerdo en 

    X](https://twitter.com/intent/tweet?via=UA_Universidad&text=AJUDES PER A ACTIVITATS ACADÈMIQUES, CIENTÍFIQUES I DE DIVULGACIÓ&url=https://www.boua.ua.es/va/acuerdo/53928)

**Títol:** AJUDES PER A ACTIVITATS ACADÈMIQUES, CIENTÍFIQUES I DE DIVULGACIÓ

**Secció:** CONVOCATÒRIES I CONCURSOS

**Òrgan:** Facultat de Ciències

**Data d'aprovació:** dimecres, 6 de novembre de 2024

AJUDES PER A ACTIVITATS ACADÈMIQUES, CIENTÍFIQUES I DE DIVULGACIÓ

1.    Objecte

L'objecte d'aquesta convocatòria és incentivar l'intercanvi, la transferència i la difusió dels resultats d'investigació rellevants que faciliten l'avanç del coneixement científic, mitjançant la concessió d'ajudes per a finançar parcialment congressos, seminaris, conferències o jornades, tant d'àmbit nacional com internacional. Han de ser gestionats pel professorat i el personal investigador de la Facultat de Ciències i tenir lloc durant el curs 2024-2025.

2.    Requisits

-    La persona sol·licitant haurà de ser l'organitzadora de l'activitat i pertànyer al col·lectiu del PDI adscrit a la Facultat de Ciències. Per tant, en quedaran excloses les activitats en les quals la persona sol·licitant participe exclusivament com a assistent o ponent.

-    Els continguts de l'activitat presentada hauran de tenir una relació directa amb qualsevol activitat acadèmica o d'investigació que es desenvolupe en la Facultat de Ciències.

-    L'activitat haurà d'estar avalada per la direcció del departament al qual pertanga la persona sol·licitant.

-    L'activitat haurà de ser parcialment finançada per alguna entitat externa a la Facultat de Ciències.

-    La quantia de l'ajuda percebuda per la persona sol·licitant s'ha de destinar íntegrament a despeses relacionades amb l'organització de l'activitat. No seran despeses finançables les despeses protocol·làries (àpats, obsequis, etc.) o la compra d'equipament inventariable.

-    La Facultat de Ciències ha de ser sempre copartícip en l'organització del congrés o l'activitat que es duga a terme. L'adjudicatari de l'ajuda ha d'indicar sempre la participació institucional de la Facultat de Ciències com a entitat organitzadora o col·laboradora.

3.    Termini i procediment de presentació de sol·licituds

3.1 Termini de presentació

La sol·licitud s'ha de presentar amb anterioritat a la realització de l'activitat, tenint en compte els terminis següents:

1r termini: primer semestre del curs 2024-25: del 7 de novembre al 2 de desembre de 2024.

2n termini: segon semestre del curs 2024-25: del 7 al 31 de gener de 2025.

Excepcionalment s'admetran sol·licituds per a activitats que hagen sigut dutes a terme durant el primer semestre i abans de la data indicada per al primer termini.

3.2 Procediment de presentació

La sol·licitud es farà mitjançant l'emplenament del formulari web que s'habilitarà en la pàgina web de la Facultat de Ciències: <https://ciencias.ua.es/va/secretaria/convocatories/convocatoria-d-ajudes-per-a-activitats-academiques-cientifiques-i-de-divulgacio.html>.

A la sol·licitud caldrà adjuntar-hi necessàriament la documentació següent:

- Programa detallat de l'activitat en el qual es puguen quantificar les hores de duració de les sessions.

- Previsió de pressupost de l'activitat.

- Escrit signat pel director o la directora del departament o departaments que avalen la proposta.

- Acreditació del finançament parcial per alguna entitat externa a la Facultat de Ciències.

- Altra documentació addicional justificativa.

Quan la sol·licitud no reunisca els requisits o no s'hi adjunte la documentació que siga exigible, es notificarà a la persona sol·licitant la causa que impedeix la continuació del procediment, i se la requerirà perquè, d'acord amb la legislació de procediment administratiu comú, esmene la falta o adjunte els documents preceptius, amb indicació que, si no ho fa així, es considerarà que desisteix de la seua petició, amb resolució prèvia que haurà de ser dictada en els termes previstos legalment.

4. Adjudicació de les ajudes

4.1 Criteris d'adjudicació

Els criteris per a l'adjudicació de la quantia de l'ajuda seran els següents:

|  |  |
| --- | --- |
| Criteri | Puntuació |
| L'interès científic o acadèmic de l'activitat proposada. | 3 punts |
| El caràcter internacional i la projecció social de l'activitat. | 3 punts |
| Nombre i rellevància dels ponents (conferenciants i participants). | 2 punts |
| Els beneficis que aquesta activitat pot reportar per a la investigació, divulgació científica o promoció de la Facultat de Ciències i de la Universitat d'Alacant. | 2 punts |

Durada de les activitats. S'estableixen tres rangs de durada de les activitats en funció dels quals i de la suma dels criteris anteriors, s'establirà la quantia de l'ajuda:

-      Activitats amb una duració, com a mínim, de 30 hores: fins a un màxim de 1.000 €.

-       Activitats amb una duració entre 12 i 29 hores: fins a un màxim de 600 €.

-       Activitats amb una duració entre 4 i 11 hores: fins a un màxim de 400 €.

El còmput d'hores a aquest efecte es farà exclusivament tenint en compte les sessions obertes al públic.

4.2. Adjudicació de les ajudes

La comissió avaluadora podrà determinar l'adjudicació d'un import global màxim per àrea de coneixement, en funció de la disponibilitat pressupostària.

Períodes de resolució. En cadascun dels períodes indicats es resoldrà dins dels 10 dies hàbils posteriors a l'últim dia de presentació de sol·licituds.

5. Òrgan gestor i comissió de valoració

5.1. Òrgan gestor

L'òrgan gestor de la convocatòria, la Secretaria de la Facultat de Ciències, s'encarrega de l'ordenació i instrucció del procediment, acordarà totes les actuacions necessàries per a la determinació, el coneixement i la comprovació de les dades en virtut de les quals s'ha de dictar resolució. El contacte serà a través del correu electrònic [rauz.xtnyxebk@vz.nk](mailto:clcc.uhafecxj@bo.qj)

5.2. Comissió de valoració

La comissió de valoració farà l'avaluació de les sol·licituds presentades, com també la consegüent proposta de concessió i denegació de les ajudes.

La comissió tindrà la composició següent:

Degana o degà o persona que el substituïsca.

Vicedegana o vicedegà de Qualitat del Centre o persona que el substituïsca.

Vicedegana o vicedegà de transferència i projecció social o persona que el substituïsca.

Responsable de l'administració del centre o persona que el substituïsca.

6. Resolució i publicació dels resultats

Atenent el principi de transparència que recull la Llei 40/2015, d'1 d'octubre, de règim jurídic del sector públic, i el que disposa l'article 45.1 de la Llei 39/2015, d'1 d'octubre, del procediment administratiu comú de les Administracions públiques, les publicacions detallades en aquestes bases es faran en l'adreça web <https://ciencias.ua.es/va/secretaria/convocatories/convocatoria-d-ajudes-per-a-activitats-academiques-cientifiques-i-de-divulgacio.html>, substitueixen la notificació a les persones interessades i produeixen els mateixos efectes.

La proposta de resolució provisional de les ajudes serà dins dels 10 dies hàbils posteriors a l'últim dia de presentació de sol·licituds en cada període. A partir de l'endemà de publicar-e, s'establirà un termini de reclamació de 5 dies hàbils per a la presentació d'al·legacions, a través de l'eAdministració, per instància genèrica dirigida a la degana o degà de la Facultat de Ciències amb indicació de les dades d'aquesta convocatòria.

L'adjudicació provisional s'entendrà definitiva en cas de no haver-hi reclamacions. Si n'hi haguera, la resolució definitiva es publicarà, una vegada transcorregut el termini de reclamació, en la pàgina web de la Facultat de Ciències.

7. Marc legal i pressupostari i forma de pagament

La dotació màxima per a aquesta convocatòria és de 6.000 €, que estarà limitada a la disponibilitat pressupostària anual i a una quantitat màxima de 1.000 € per àrea de coneixement i curs acadèmic.

El pagament d'aquestes ajudes s'efectuarà mitjançant traspàs intern de crèdit des de l'aplicació pressupostària 88069Y8363 de la Facultat de Ciències, per l'import concedit, al departament al qual pertanga el professorat organitzador.

L'ajuda assignada s'ajustarà als principis de la Llei 38/2003 i en el Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, així com als principis de la Llei 1/2015, de 6 de febrer, d'hisenda pública, del sector públic instrumental i de subvencions, normativa interna de la Universitat d'Alacant i aquesta convocatòria.

L'execució d'aquesta dotació està supeditada a la disponibilitat de liquiditat de la UA.

8. Obligacions de les persones beneficiàries

Les persones beneficiàries hauran d'incloure el logo de la Facultat de Ciències en la publicitat derivada d'aquestes activitats, disponible en l'adreça: <https://ciencias.ua.es/va/imagenes/logo-facultad.jpg>.

Així mateix, hauran d'enviar, amb una antelació mínima d'una setmana a la celebració de l'activitat, les evidències d'aquesta publicitat (cartell anunciador, díptic, etc.) a través del contacte següent: [twoq.bdjehlgj@hz.pj](mailto:mzer.rnthnfmb@mv.eo).

L'incompliment d'aquestes obligacions comportarà la pèrdua de l'ajuda.

9. Protecció de dades de caràcter personal

D'acord amb el que disposa la legislació vigent en matèria de protecció de dades, comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la sol·licitud de participació.

En el marc dels tractaments esmentats, les dades de la persona interessada no podran ser cedides, llevat d'obligació legal.

Informem que la persona interessada pot exercir els seus drets en relació amb el tractament de les seues dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seu electrònica <https://seuelectronica.ua.es/va/index.html>. Pot, així mateix, posar-se en contacte amb la delegada o el delegat de protecció de dades a través de l'adreça [rya@im.vk](mailto:fgn@se.tu).

La informació addicional i detallada sobre protecció de dades, els drets de la persona interessada i la política de privacitat de la Universitat d'Alacant es pot consultar en l'enllaç següent: <https://seuelectronica.ua.es/va/privadesa.html>.

10. Recursos

Contra aquesta convocatòria, les seues bases i tots els actes administratius que se'n deriven que no esgoten la via administrativa, es podrà interposar el recurs d'alçada previst en l'article 122 de la Llei 39/2015, d'1 d'octubre, del procediment administratiu comú de les administracions públiques, en el termini d'un mes comptador des de l'endemà de les seues publicacions o notificacions. El recurs es podrà interposar davant l'òrgan que va dictar l'acte que s'impugna o davant la rectora com a òrgan competent per a resoldre'l.

Alacant, 6 de novembre de 2024

María Magdalena García Irles

Degana de la Facultat de Ciències





[Carretera Sant Vicent del Raspeig s/n  
03742 Sant Vicent del Raspeig - Alacant  
 Tel. 14 401 4971 - Fax 86 250 0141](https://www.google.es/maps/@04.723252,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12071&trk=tyah&trkInfo=tarId%6H0291388757287%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)